**ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ (Ε.Λ.Κ.Ε) ΤΕΙ ΔΥΤΙΚΗΣ ΜΑΚΕΔΟΝΙΑΣ**

**Α.Φ.Μ: 999935371 Δ.Ο.Υ: ΚΟΖΑΝΗΣ**

**Τηλ. 2461068282, 2461068286 Fax. 2461039765**

**E-mail: elke@teiwm.gr**

**URL:**[**http://elke.teiwm.gr**](http://elke.teiwm.gr)



**ΣΥΜΒΑΣΗ ΜΙΣΘΩΣΗΣ ΕΡΓΟΥ**

Στην Κοζάνη σήμερα*(ημερομηνία),*στα γραφεία του ΕΛΚΕ του ΤΕΙ Δυτικής Μακεδονίας (Κοίλα – Κοζάνης, -Τ.Κ 501 00), οι παρακάτω συμβαλλόμενοι:

α. Ο **«Ειδικός Λογαριασμός Κονδυλίων Έρευνας (Ε.Λ.Κ.Ε) του ΤΕΙ Δυτικής Μακεδονίας**, νομίμως εκπροσωπούμενος από τον **Πρόεδρο της Επιτροπής Ερευνών και Διαχείρισης του Ε.Λ.Κ.Ε**, σύμφωνα με το άρθρο 55 παρ. 1.γ του ν. 4485/2017 (ΦΕΚ 114/04-08-2017 τ.Α) **κ. Μαρόπουλο Στέργιο, Καθηγητή,** Αντιπρύτανη Έρευνας και Διά Βίου Εκπαίδευσης, όπως ορίστηκε με την αριθμ. Φ.ΔΔ.3/1.2/3586 (ΦΕΚ 4589/27-12-2017 τ.Β) απόφαση του Πρύτανη του ΤΕΙ Δυτικής Μακεδονίας,καλούμενος στο εξής **«Εργοδότης»**

β. Ο/Η *(ονοματεπώνυμο επ. υπεύθυνου), (ιδιότητα/βαθμίδα),* **Επιστημονικά υπεύθυνος/η του έργου** (*τίτλος έργου/υποέργου)* που υλοποιείται στο πλαίσιο του επιχειρησιακού προγράμματος (*τίτλος προγράμματος)* με κωδικό MIS *(κωδικός MIS)* και (*κωδ. Rescom ………..)* και χρηματοδοτείται/συγχρηματοδοτείται από ( ……………….)

γ. O/Η *(ονοματεπώνυμο) ,*του *(όνομα πατρός),* κάτοικος *(πόλη)*, *(οδός), (Τ.Κ …),* κάτοχος του με αριθμό *(ΑΔΤ..)* δελτίου αστυνομικής ταυτότητας, με αριθμό φορολογικού μητρώου **ΑΦΜ** *(ΑΦΜ…)* υπαγόμενου στην **Δ.Ο.Υ** *(αρμόδια Δ.Ο.Υ…)* και **ΑΜΚΑ** *(αριθμός ΑΜΚΑ…),* έχοντας την ιδιότητα του/της *(επαγγελματική ιδιότητα π.χ Δρ. Μηχανολόγος Μηχανικός, Εμπειρογνώμονας)***,** καλούμενος/ηστο εξής **«Ανάδοχος»,**

**λαμβάνοντας υπόψη:**

* τον οδηγό χρηματοδότησης και διαχείρισης του Ειδικού Λογαριασμού του ΤΕΙ Δυτικής Μακεδονίας και τη σχετική απόφαση *(αριθμός Απόφασης/ημερομηνία)* της Επιτροπής Ερευνών και Διαχείρισης του ΕΛΚΕ για την υλοποίηση του ανωτέρω προγράμματος
* την υπ’ αριθμ. *(αριθμός απόφασης/έτος)* Απόφαση της Επιτροπής Ερευνών και Διαχείρισης του ΕΛΚΕ του ΤΕΙ ΔΜ (Πρακτικό *αριθμός πρακτικού/ημερομηνία, θέμα … ΑΔΑ:…..),* με την οποία εγκρίθηκε η παρούσα σύμβαση

**συμφώνησαν και συναποδέχθηκαν τα ακόλουθα:**

1. Το έργο που ανατίθεται στον/στην Ανάδοχο αφορά στη συμμετοχή του στο έργο *(τίτλος έργου/υποέργου ή προγράμματος)* ως εξής:

*(αναλυτική περιγραφή εργασιών ανά πακέτο εργασίας και παραδοτέα)*. Ο/Η Ανάδοχος υποχρεούται με την ολοκλήρωση του έργου που αναλαμβάνει, να υποβάλλει γραπτή έκθεση (τελικό παραδοτέο), για την εκτέλεση του συνολικά ανατεθέντος έργου.

1. Η συνολική αμοιβή για την εκτέλεση του ανωτέρω έργου συμφωνείται στο ποσό **των** *(ολογράφως)* **ευρώ** (*αριθμητικώς …*€**),** συμπεριλαμβανομένου του ΦΠΑ**.** Στη συμφωνηθείσα αμοιβή περιλαμβάνεται και κάθε νόμιμη επιβάρυνση εκ της παρούσας σύμβασης υπέρ παντός τρίτου και του Ελληνικού Δημοσίου, καθώς και όλοι οι φόροι, εισφορές κλπ, οι οποίοι βαρύνουν τον/την Ανάδοχο. Ο Εργοδότης δεν έχει καμιά άλλη οικονομική υποχρέωση έναντι του/της Αναδόχου πέραν της καταβολής της ανωτέρω αμοιβής.
2. Οι δαπάνες για μετακινήσεις που πιθανώς να πραγματοποιηθούν από τον/την Ανάδοχο στο πλαίσιο της παρούσας για τις ανάγκες του έργου, θα καταβάλλονται σε αυτόν/την επιπλέον του ποσού της Σύμβασης, βάσει των απαιτούμενων παραστατικών, σύμφωνα με τα προβλεπόμενα από την ισχύουσα Νομοθεσία και τον οδηγό χρηματοδότησης και διαχείρισης του ΕΛΚΕ του ΤΕΙ Δυτικής Μακεδονίας, μετά από εντολή του/της Επιστημονικά Υπεύθυνου/νης.
3. Η διάρκεια της σύμβασης για την εκτέλεση του έργου που ανατίθεται στον/στην Ανάδοχο, ορίζεται **από *(****ημερομηνία****)* μέχρι *(****ημερομηνία*).
4. Το έργο που ανατίθεται στον/στην Ανάδοχο τελεί υπό τη γενικότερη ευθύνη/έλεγχο του/της Επιστημονικά Υπεύθυνου/νης του έργου, κου/κας *(ονοματεπώνυμο επ. υπεύθυνου/ης),* ο/η οποίος/α θέτει και τις γενικές και ειδικές παραμέτρους για την ποιοτική και ποσοτική εκτέλεσή του. Το έργο θα υλοποιηθεί σύμφωνα με τους κανόνες της Τέχνης και της Επιστήμης και τους όρους της παρούσας Σύμβασης.
5. Η παρούσα σύμβαση είναι και θα παραμείνει σύμβαση έργου με την έννοια και το πνεύμα του άρθρου 6 του Νόμου 2527/1997 και δεν δημιουργεί ούτε υποκρύπτει σχέση εξαρτημένης εργασίας μεταξύ του Εργοδότη και του/της Αναδόχου, ο/η οποίος/α δεν καθίσταται υπάλληλός του, αλλά ενεργεί σε όλη την διάρκεια ισχύος της παρούσας σύμβασης ως ελεύθερος επαγγελματίας.
6. Ο/Η Ανάδοχος δύναται να εκτελέσει το έργο που αναλαμβάνει σε χώρους και εγκαταστάσεις του ΤΕΙ Δυτικής Μακεδονίας, κατόπιν εισήγησης του/της επιστημονικά υπευθύνου/ης του έργου/προγράμματος, υποχρεούμενος να χρησιμοποιεί επιμελώς τα εμπιστευθέντα σε αυτόν/ήν πράγματα και ευθυνόμενος/η σε αντίθετη περίπτωση για τις επιζήμιες συνέπειες, τις οποίες υποχρεούται να αποκαταστήσει.
7. O Εργοδότης έχει την ευχέρεια να καταβάλει τμηματικά τη συμφωνηθείσα αμοιβή, ανάλογα µε την πρόοδο εκτέλεσης και την κατά τμήματα παράδοση του έργου, υπό τον όρο της ύπαρξης σχετικής πίστωσης και μετά από πιστοποίηση και εντολή του/της Επιστημονικά Υπευθύνου/νης του έργου.
8. Ο Εργοδότης δύναται μετά από αιτιολογημένη πρόταση του/της Επιστημονικά Υπευθύνου/νης και απόφαση της Επιτροπής Ερευνών και Διαχείρισης του ΕΛΚΕ, να καταγγείλει και να λύσει μονομερώς και αζημίως την παρούσα σύμβαση, εφόσον υφίσταται σοβαρός λόγος, όπως πιθανή διακοπή της χρηματοδότησης του έργου (ή προγράμματος), καθώς και η μη εκπλήρωση από τον/την Ανάδοχο των συμβατικών του/της υποχρεώσεων. Σε περίπτωση μονομερούς καταγγελίας της σύμβασης από πλευράς του Εργοδότη, τα αποτελέσματα της καταγγελίας έχουν άμεση ισχύ, από την επομένη της περιέλευσης της έγγραφης κοινοποίησής της στον/στην Ανάδοχο και θα του/της καταβληθεί ποσοστό μόνο της συμβατικής του/της αμοιβής, που αντιστοιχεί στο μέχρι της διακοπής ή καταγγελίας πραγματικά εκτελεσθέν έργο.
9. Η κυριότητα και όλα τα δικαιώματα πνευματικής ιδιοκτησίας όλων των αποτελεσμάτων που παράγονται κατά την εκτέλεση της παρούσας σύμβασης ανήκουν στο ΤΕΙ Δυτικής Μακεδονίας, το οποίο μπορεί να προβαίνει ελεύθερα στη διάθεσή τους. Η πνευματική ιδιοκτησία περιλαμβάνει και το δικαίωμα εκμετάλλευσης του παραγόμενου έργου, σύμφωνα με τις διατάξεις του Ν. 2121/93. Απαγορεύεται ρητά στον/στην Ανάδοχο να παραχωρήσει οποιοδήποτε δικαίωμα σε οποιονδήποτε τρίτο, να διαθέσει ή να χρησιμοποιήσει μέρος ή το σύνολο του έργου για οποιοδήποτε λόγο, χωρίς τη προηγούμενη γραπτή έγκριση της Επιτροπής Ερευνών και Διαχείρισης του ΕΛΚΕ του ΤΕΙ Δυτικής Μακεδονίας.
10. Η τροποποίηση των όρων της παρούσας θα γίνεται αποκλειστικά και μόνο γραπτά. Κάθε άλλο αποδεικτικό μέσο αποκλείεται.
11. Αρμόδια δικαστήρια για την επίλυση οποιασδήποτε διαφοράς που ενδέχεται να προκύψει κατά την εκτέλεση της παρούσας ορίζονται τα δικαστήρια Κοζάνης.
12. Σύμφωνα με τις διατάξεις του Ν. 3861/2010 τα στοιχεία της παρούσας σύμβασης αναρτώνται υποχρεωτικά στο διαδίκτυο «Πρόγραμμα Διαύγεια».
13. Η παρούσα σύμβαση μετά την ανάγνωση, βεβαίωση και αποδοχή των όρων της, υπογράφεται σε τρία (3) όμοια πρωτότυπα, εκ των οποίων δύο (2) λαμβάνει ο Εργοδότης και ένα (1) ο/η Ανάδοχος.

|  |  |  |  |  |  |  |  |
| --- | --- | --- | --- | --- | --- | --- | --- |
|

|  |
| --- |
| ΟΙ ΣΥΜΒΑΛΛΟΜΕΝΟΙ |
| Για τον Ειδικό Λογαριασμό Κονδυλίων Έρευναςτου ΤΕΙ Δυτ. Μακεδονίας**Ο Πρόεδρος της Επιτροπής Ερευνών και Διαχείρισης****του ΕΛΚΕ** **Μαρόπουλος Στέργιος****Καθηγητής**  | Ο/Η Επιστημονικά Υπεύθυνος/ητου έργου***(ονοματεπώνυμο)******(ιδιότητα)*** | **Ο/Η Ανάδοχος****(ονοματεπώνυμο)** ***(ιδιότητα)*** |
|  |  |  |

 |